ციგურის დანის სიგრძე დამოკიდებულია სპორტსმენის ფეხის ზომაზე, მაგრამ მკაცრად განსაზღვრული არ არის. (სპორტსმენის ფეხის ზომაზე უფრო დამოკიდებულია ციგურის ლანჩზე მისამაგრებელი პლატფორმები, ვიდრე დანის პირის სიგრძე, მაგრამ ციგურების დამამზადებელი ფეხის ზომის მიხედვით ამზადებს შესაძლო მაქსიმალური სიგრძის დანის პირებსაც). ფეხსაცმელი არის ღრმად დახურული, მაგრამ არ არის მაღალყელიანი. აქვს ზონარიანი შესაკრავი მთელს სიგრძეზე, ფეხსაცმლის ცხვირიდან ყელამდე. დამზადებულია მეტად რბილი ტყავისაგან, აქვს რბილი საფენები და ისეა მომჯდარი მოციგურავეს ტერფზე, რომ ტერფი და ციგური შეიგრძნობა როგორც ერთი მთლიანი.